Kristiansandas

Kristiansandas () – miestas pietinėje Norvegijoje, Šiaurės jūros (Skagerako) pakrantėje, esantis apie 170 km į pietvakarius nuo Oslo, prie Otros upės žiočių. Agderio apskrities administracinis centras. Kristiansandas yra penktasis pagal dydį miestas Norvegijoje. Svarbus jūrų uostas, keltas į Hirtshalsą. Yra oro uostas, karinio laivyno bazė, eina Oslo–Stavangerio geležinkelis ir plentas.

Pagrindinės pramonės šakos Kristiansande yra laivų statyba bei spalvotoji metalurgija. Taip pat tekstilės, maisto (malimo, žuvų, alaus), metalo, medienos apdirbimo pramonė.

Veikia konservatorija, Vakarų Agderio skansenas, folkloro, gamtos ir kiti muziejai, teatras, botanikos sodas, pramogų gamtos parkas „Dyrepark“. Yra 1040 m. Oderneso bažnyčia, 1687 m. katedra, 1660 m. Kristianholmo tvirtovė.

 Istorija 

Miestą 1641 m. įkūrė karalius Kristijonas IV. Miestas pradėjo augti XIX a. pab.

 Sportas 
 IK Start – futbolo klubas;

 Miestų partnerystė 
  Gdynia, Lenkija
  Hjoringas, Danija
  Kerava, Suomija
  Lečvortas, Jungtinė Karalystė
  Miunsteris, Vokietija
  Orleanas, Prancūzija
  Radžšahis, Bangladešas
  Reikjanesbenas, Islandija
  Trolhetanas, Švedija
  Volvis Bėjus, Namibija

 Išnašos 

Kategorija:Norvegijos miestai